arnastofnun/IGC-2024 huggingface dataset:
Geldingadalir

&lt;mapframe latitude="63.946421" longitude="-22.255554" zoom="9" width="400" height="254" align="right"&gt;

"type": "FeatureCollection",

"features": [

"type": "Feature",

"properties": {},

"geometry": {

"type": "Point",

"coordinates": [

-22.273366169929504,

63.89034272091676

]

&lt;/mapframe&gt;

Geldingadalir eru grunnir dalir eða dældir með breiðri grasflöt á Reykjanesskaga, austan undir Fagradalsfjalli. Að kvöldi 19. mars árið 2021 hófst eldgos úr stuttri sprungu í dölunum, fyrsta eldgosið á Reykjanesskaga í 800 ár.

Saga.

Í Geldingadölum var fyrir eldgos þúst eða dys á flötinni og er sagt að þar sé Ísólfur á Skála grafinn, en hann bjó á Ísólfsskála í fornöld. Í örnefnaskrá Hrauns í Grindavík segir að hann hafi látið dysja sig í dalnum. Í Geldingadölum hélt Ísólfur geldingum sínum og öðru geldfé Vildi hann vera grafinn, þar sem geldingarnir hans hefðu það best. Athugun Minjastofnunar leiddi í ljós að enginn er grafinn í dysinni sjálfri, enda um náttúrusmíð að ræða, svo líklegt er að hann hafi verið grafinn þar skammt frá. Þess ber að geta að Ísólfur er ekki nefndur í Landnámu og Ísólfsskáli ekki heldur. Sagan um hann er fengin úr örnefnaskrám. Geldingadalir draga nafn sitt af þeirri tilhögun sauðfjárbænda að halda geldfé aðskildu frá ám með lömb vegna mjólkurinnar. Ærnar voru mjólkaðar við fráfærur og þá var mikilvægt að eyða ekki tíma og orku í geldfé því það mjólkar ekki. Í Jónsbók var ákvæði um að geldur peningur skyldi vera farinn úr heimahögum þegar tveir mánuðir væru liðnir af sumri og ekki mátti reka fé aftur heim fyrir tvímánuð (síðustu viku í ágúst) en í réttarbót Eiríks konungs Magnússonar frá 1294 var því breytt þannig að hreppsstjórnarmenn ákváðu hvenær fé yrði rekið á fjall og heim eftir því sem hentaði.
Íslensk sveitarfélög eftir flatarmáli

Að neðan gefur að líta lista yfir sveitarfélög Íslands í röð eftir flatarmáli þeirra. Sjá einnig íslensk sveitarfélög eftir mannfjölda.
Fáni Mónakó

Fáni Mónakó er gerður upp af tveimur jafnstórum lágréttum borðum, rauðum fyrir ofan og hvítum fyrir neðan. Rauður og hvítur hafa verið litir Griimaldi-ættarinnar síðan 1339 en ýmsir aðrir eiginleikar fánans hafa breyst í gegnum tíðina. Núverandi fáni er óbreyttur síðan 4. apríl 1881.

Fánanum svipar til fána Indónesíu en sá er lengri og síður kubbóttur, og ennfremur fána Póllands, sem er í sömu litum en með sitt hvorn litinn í staðinn fyrir annan.
Hringekjan

Hringekjan er lag eftir Gísla Þór Ólafsson við ljóð Geirlaugs Magnússonar. Lagið var spilað af Contalgen funeral vorið 2011 á lítlilli tónlistarhátíð í húsi við Aðalgötu á Sauðárkróki. Í sama húsi voru tvær fyrstu plötur Gísla Þórs (Gillon) teknar upp, sem og fyrsta plata Contalgen Funeral, Pretty Red Dress og önnur sólóplata Joe´s Dubius (Andri Már Sigurðsson), Rainy Day in the Park.

Lagið Hringekjan var samið, ásamt nokkrum öðrum lögum á plötunni Bláar raddir, inn í kompu í Raftahlíð á Sauðárkróki í byrjun árs 1999, er Gísli fór þangað inn með ljóðabók Geirlaugs Magnússonar Þrítengt (1996), kveikti á kassettuupptökutæki og hóf að semja lög við ljóð úr bókinni.

Lagið var frumflutt í útvarpi í júlí 2013 í þættinum "Hið opinbera" sem stýrt var af Ágústi Bogasyni. Lagið komst seinna á lagalista á Rás 2 og var þónokkuð spilað á þeirri stöð.

Lagið má finna á annarri plötu Gísla, Bláar raddir, en kom út þann 23. júlí 2013. Platan var tekin upp í Stúdíó Benmen og var upptökustjórn í höndum Sigfúsar Arnars Benediktssonar.

Í september 2019 varð lagið aðgengilegt á Spotify er diskurinn Bláar raddir var settur þar inn.

Til er tveggja laga smáskífa með laginu, gefin út í örfáum eintökum árið 2020. Á b-hlið er lagið Blindaður af ást, en þegar Gillon spilar opinberlega skeytir hann oft þessum tveimur lögum saman, Hringekjunni og Blindaður af ást.

Ytri tenglar.

Hér má heyra lagið á Youtube
Stóri-Hrútur

Stóri-Hrútur er 352 metra fjall á Reykjanesskaga. Nálægir staðir eru Fagradalsfjall og Geldingadalir.
Gottskálksannáll

Gottskálksannáll er eitt af miðaldahandritunum íslensku. Hann var skrifaður af Gottskálk Jónssyni, prest á Glaumbæ í Skagafirði.

Ólíkt öðrum svipuðum annálum er hann ekki skrifaður um samtímann heldur um tíma sem þá er liðinn fyrir nokkru. Hann var skrifaður á seinni helmingi 16. aldar.

Þrátt fyrir að vera seinni tíðar annálar varpa þeir töluverðu ljósi á atburði 14. aldar ásamt atriðum í kirkjugeiranum einkum frá 1300 til 1394, en sökum þess hve langt var um liðið frá atburðunum þegar þeir eru skrifaðir niður eru nákvæmni og áræðanleiki tekin með fyrirvara.

Áætlað er að því sem greint er frá á tímabilinu 636 - 1394, sé byggt á öðrum annálum sem tapast hafa.
Alþjóðadagur punktaleturs

Alþjóðadagur punktaleturs (Alþjóðlegur dagur blindraletursins) er viðburðardagur haldinn 4. janúar ár hvert til að auka vitund um mikilvægi punktaletur sem samskiptatækis til að auka mannréttindi blindra og sjónskertra fólks.

Saga.

Frakkinn Louis Braille (1809-1852) blindur á báðum augum, fann upp 16. ára blindraletrið eða punktaletrið. Grunnurinn í letrinu eru sex upphafnir punktar sem raðað er í tvær raðir lóðrétt með þremur punktum í hverri röð innan ferhyrnds svæðis. Munstrið má síðan nema með fingurgómum. Kerfi Braille byggði á 12 punkta hermerkjakerfi sem landi hans Charles Barbier útbjó fyrir Napóleon en þótti allt of flókið. Braille einfaldaði kerfið til muna með því að nota einungis 6 punkta. Þetta kerfi sem kennt er við hann gerir enn þann dag í dag blindum og sjónskertum kleift að lesa og skrifa.

Punktaleturskerfið er þekkt og viðurkennt víða um heim. Finna má punktaletur víða til dæmis á lyfjapakkningum, í lyftum, á leiðbeiningarskiltum, vegvísum o.s.frv.

Að undirlagi Alþjóðaheilbrigðismálastofnunarinnar samþykkti Allsherjarþing Sameinuðu þjóðanna í nóvember árið 2018, að punktaletursins skyldi minnst á afmælisdegi Louis Braille, höfundi þess. Fyrsti alþjóðadagur blindraleturins var haldinn hátíðlegur 4. janúar 2019.

Íslenskt punktaletur.

Íslenskt punktaletur er fyrsta ritmál þeirra sem þurfa að reiða sig á það til tjáningar og samskipta. Íslenska punktaletrið á rætur að rekja til franska punktaletursins að viðbættum nokkrum séríslenskum stöfum. Þann 27. maí árið 2011 lögfesti Alþingi íslenskt punktaletur sem fullgilt íslenskt ritmál. Það segir að hver „…hver sem hefur þörf fyrir blindralestur vegna skerðingar á sjón skal eiga þess kost að læra og nota íslenskt punktaletur um leið og hann hefur getu til.“

Heimildir.
Acmopyle sahniana

Acmopyle sahniana er sígrænt tré frá Fídjí-eyjum.
Birgir

Birgir er íslenskt karlmannsnafn.

Nafnið er dregið af sögnunum að birgja, - að bjarga, nafnið þýðir því bjargvættur eða áreiðanlegur.

Saga.

Mannanafnanefnd var gerð beiðni um að eiginnafnið Birgis væri tekið til greina og fært á mannanafnaskrá en var því hafnað þann 18. desember 2001 sökum þess að samkvæmt 3. málsgrein 8. greinar laga númer 45/1996 um mannanöfn skulu föðurnöfn mynduð þannig að nafn föður kemur í eignarfalli að viðbættu dóttir, ef kvenmaður er. Með vísan til þessa er ekki unnt að verða við beiðni um kenninafnið Birgis. Sjá einnig mannanöfnum hafnað af Mannanafnanefnd.

Dreifing á Íslandi.
Herdís Andrésdóttir

Herdís Andrésdóttir (f. 13. júní 1858 d. 1939) var íslensk skáldkona. Herdís fæddist í Flatey á Breiðafirði og ólst þar upp. Hún var tvíburasystir Ólínu Andrésdóttur skáldkonu, þær voru sex systur. Faðir hennar fórst með Snarfara frá Flatey í desember 1861 og fór Herdís þá í fóstur til kaupmannshjónanna Brynjólfs og Herdísar og var þar þar til hún var þrettán ára.
Diogo Jota

Diogo José Teixeira da Silva ( (fæddur 4. desember 1996) er portúgalskur knattspyrnumaður sem spilar með Liverpool FC og portúgalska landsliðinu. Staða hans er framherji, framsækinn miðherji eða vængmaður. Jota er gælunafn og þýðir stafurinn joð á portúgölsku.

Jota byrjaði vel með Liverpool árið 2020 og skoraði í fyrstu 4 heimaleikjum sínum og náði 7 mörkum í fyrstu 10 leikjunum sem er það besta síðan Robbie Fowler náði því.
Falcatifolium papuanum

Falcatifolium papuanum er sígrænn runni eða tré (að 22m hátt) frá Nýju-Gíneu.
Louis Pio

Louis Pio (14. desember 1841 – 27. júní 1894) var danskur sósíalisti og fyrsti formaður Jafnaðarmannaflokksins.

Ævi og störf.

Pio fæddist í Roskilde sonur yfirmanns í danska hernum af frönskum ættum og konu af borgarastétt. Foreldrarnir skildu þegar hann var aðeins tólf ára og við tóku erfið ár. Honum var vísað snemma úr skóla vegna agavandamála og naut hann því lítillar formlegrar menntunar. Hann tók þó að kynna sér danskar þjóðsögur og hóf að skrifa í blöð og tímarit. Árið 1870 hóf hann störf fyrir dönsku póstþjónustuna og hefur honum verið eignaður heiðurinn að rauðu póstkössunum sem hafa fylgt stofnuninni til þessa dags.

Hugmyndir sósíalista hreyfðu snemma við Pio en það var þó ekki fyrr en árið 1871 þegar fregnir af Parísarkommúnunni breiddust út um Evrópu að hann ákvað að stíga skrefið til fulls. Hann sagði upp starfi sínu hjá Póstinum og hóf bréfaskipti við forystumenn í Alþjóðasambandi verkalýðsins í Genf og hugsjónabræður sína í Kaupmannahöfn. Ásamt þeim Harald Brix og Poul Geleff tók hann að undirbúa stofnun Danmerkurdeildar Alþjóðasambandsins og að skipuleggja verkalýðsfélög að breskri fyrirmynd. Á þessu tímabili starfaði Pio á daginn sem einkakennari hjá auðugri fjölskyldu, en skrifaði róttækar greinar og ræður á kvöldin.

Þann 15. október 1871 var Danmerkurdeild Alþjóðasambandsins, Jafnaðarmannaflokkurinn, stofnuð með Pio sem formann. Sú ákvörðun var ekki óumdeild þar sem hann þótti ráðríkur, nánast einráður, í stjórnarháttum en tengsl hans við erlenda leiðtoga jafnaðarmannahreyfingarinnar gerðu valið þó augljóst.

Pio vakti athygli fyrir mikla skipulagshæfileika, einkum þegar kom að verkföllum, sem hann beitti af miklum hyggindum í kjaradeilum. Hann gætti þess að valda hámarksröskun með því að velja vandlega hvaða hópar færu í verkfall og gætti þess jafnframt að eiga nóg í verkfallssjóðum. Þetta tryggði félagsmönnum hans miklar kjarabætur á skömmum tíma og varð til þess að hratt fjölgaði í verkalýðshreyfingunni.

Árið 1872 voru þeir Pio, Brix og Geleff handteknir fyrir að brjóta gegn banni stjórnvalda við verkfallsfundum. Pio var dæmdur í fimm ára fangelsi og öðlaðist í kjölfarið stöðu píslarvotts í hugum jafnaðarmanna. Eftir afplánun varð hann leiðtogi flokksins á ný, en fljótlega tók að bera á óánægju með einræðistilburði hans. Árið 1877 fluttist hann vestur um haf og kom í ljós að lögregluyfirvöld höfðu greitt honum fyrir að yfirgefa landið, sem þótti gríðarlegur álitshnekkir fyrir orðspor hans. Í Kansas freistaði hann þess að koma á stofn sósíalískri nýlendu en það mistókst, ekki hvað síst vegna kunnáttuleysi Pio í landbúnaðarstörfum. Hann fluttist til Chicago og bjó þar við kröpp kjör og lést árið 1894.
Kvennahreyfing Samfylkingarinnar

Kvennahreyfing Samfylkingarinnar var stofnuð árið 2005. Kvennalistinn var einn af fjórum flokkum sem stóðu að stofnun Samfylkingarinnar árið 1999. Fljótlega fóru konur að tala um að stofna með sér sérstaka hreyfingu og var fyrsta þing Kvennahreyfingar haldið 2001 í Munaðarnesi. og áform um formlega stofnun voru rædd á Landsfundi Samfylkingarinnar 2005. Seinna sama ár var Kvennahreyfingin formlega stofnuð í Hveragerði. Á stofnfundinn mættu rúmlega hundrað konur sem unnu í tvo daga í málefnahópum við að móta stefnu og starfsreglur fyrir hreyfinguna. Hreyfingin er tengslanet til að efla og virkja konur innan flokksins og til að móta og hafa áhrif á að stefna flokksins sé femínísk, Afnám misréttis í launum, barátta gegn kynferðislegu ofbeldi og fjölgun kvenna hvarvetna þar sem ráðum sé ráðið var forgangsmál.
Tóvinnuskólinn á Svalbarði

Tóvinnuskólinn á Svalbarði við Eyjafjörð var skóli sem Halldóra Bjarnadóttir stofnaði árið 1946 og starfaði til 1955. Halldóra kenndi við skólann frá stofnun og þar til hún varð 82 ára. Einnig kenndi Rannveig H. Líndal við skólann. Tóvinnuskólinn var á einkaheimili og ekki húsnæði til að taka nema nokkra nemendur í einu. Hvert námskeið var sex mánuði og var kennd tóvinna og vefnaður. Skólinn átti spunavél og prjónavél.
Dalvíkurbyggð

Dalvíkurbyggð er sveitarfélag við utanverðan Eyjafjörð sem varð til við sameiningu Dalvíkurkaupstaðar, Svarfaðardalshrepps og Árskógshrepps árið 1998. Merki Dalvíkurbyggðar er mynd af þrem fjöllum sem tákna uppruna sveitarfélagsins. Hreppamörkin liggja um Ólafsfjarðarmúla og á vatnaskilum inn Svarfaðardal, inn á Heljardalsheiði, fyrir botn Skíðadals og út með dalnum að austan allt að Dýjafjallshnjúk. Þar sveigja mörkin til austurs og fara yfir suðurenda Þorvaldsdals, út með honum að austan og ná til strandar innan við Rauðuvík.

Í sveitarfélaginu er stundaður nokkur landbúnaður í Svarfaðardal og á Árskógsströnd en þéttbýlið við ströndina byggir mest á sjávarútvegi. Helstu þéttbýlisstaðir: Dalvík, Litli-Árskógssandur og Hauganes. Auk þess er lítið íbúðarhúsahverfi í Laugahlíð í Svarfaðardal.

Íþróttamaður Dalvíkurbyggðar er valinn árlega af Íþrótta- og æskulýðsráði Dalvíkurbyggðar.

Vinabæir.

Dalvíkurbyggð á eftirfarandi vinabæi á Norðurlöndunum:
Reykjanes (aðgreiningarsíða)

Reykjanes getur átt við:
Harry Valderhaug

Harry Valderhaug (fæddur 1965) er norskur stjórnmálamaður sem er fulltrúi Kristilega þjóðarflokksins. Frá 2015 er hann borgarstjóri í sveitarfélaginu Giske.

Valderhaug hefur gegnt formennsku í sveitarfélaginu og verið hópstjóri í Giske Christian People's Party 2003–2015 og hefur setið í bæjarstjórn í Giske síðan 1995.

Áður en hann varð borgarstjóri rak hann eigið fyrirtæki í Álasundi og Kristiansand sem fulltrúi Storebrand frá 1995 til 2014 sem ráðgjafi í fjármálum, bankastarfsemi og tryggingum. Hann hefur einnig starfað hjá Sunnmøre IM og Møre Forsikring í skemmri tíma.
Haukur (mannsnafn)

Haukur er íslenskt karlmannsnafn.

Dreifing á Íslandi.
Podocarpus neriifolius

Podocarpus neriifolius er sígrænt tré sem vex víða í suður Asíu.
Kragastrympa

Kragastrympa (fræðiheiti: "Sporodictyon terrestre", stundum misritað "terrestris") er tegund fléttna af fjörusvertuætt. Kragastrympa hefur pólhverfa útbreiðslu og finnst í norðurheimskautabeltinu, barrskógabeltinu og í tempraða beltinu.

Kragastrympa finnst víða á Íslandi á móbergi og jarðvegi, sérstaklega á sunnanverðu miðhálendinu, til dæmis í Esjufjöllum. Kragastrympa á Íslandi sýnir mestan erfðafræðilegan skyldleika við norska og sænska stofna.

Útlit og einkenni.

Kragastrympa er reitaskipt hrúðurflétta með grábrúnt eða gráleitt þal. Askhirslurnar eru svartar og útstæðar með átta gró í hverjum aski. Gróin eru ljósbrún eða glær, múrhólfa, sporbaugótt með fjórum til sex langveggjum.
Cephalotaxus lanceolata

Cephalotaxus lanceolata er sígrænt tré frá suður Kína og norður Myanmar. Það er oft talið afbrigði af "C. fortunei".
Guillermo Lasso

Guillermo Alberto Santiago Lasso Mendoza (fæddur 16. nóvember 1955) er núverandi forseti Ekvador. Hann tók við embætti 24. maí 2021. Lasso bauð sig fram í forsetakosningum Ekvadors árið 2021 og vann sigur gegn Andrés Arauz, þvert á væntingar margra stjórnmálaskýrenda. Hann hafði áður boðið sig fram til forseta í kosningum árin 2013 og 2017. Árið 2013 tapaði hann með miklum mun gegn sitjandi forsetanum Rafael Correa. Í kosningunum 2017 komst hann í aðra umferð á móti fyrrum varaforsetanum Lenín Moreno en tapaði naumlega fyrir honum.

Lasso var efnahagsráðherra í forsetatíð Jamil Mahuad í stuttan tíma árið 1999. Hann hafði áður verið héraðsstjóri Guayas frá 1998 til 1999. Lasso er jafnframt bankamaður og hafði áður verið framkvæmdastjóri Banco Guayaquil. Á forsetatíð Rafaels Correa var Lasso kunnur gagnrýnandi stjórnarinnar.

Lasso er talinn frjálslyndur og hefur talað fyrir stefnumálum í anda klassískrar frjálshyggju, meðal annars skiptingu ríkisvaldsins til að hafa taumhald á ríkisstjórninni. Hann hefur jafnframt talað fyrir skattalækkunum og fyrir markaðsfrelsi.

Í lok apríl 2022 lýsti Lasso yfir tveggja mánaða neyðarástandi í þremur héruðum Ekvador vegna ofbeldis- og morðöldu. Í júní sama ár brutust út fjöldamótmæli gegn stjórn Lassos sem voru upphaflega leidd af frumbyggjaþjóðum Ekvador en hlutu síðan einnig stuðning verkamanna og námsmanna sem kröfðust lækkunar á eldsneytisverði og frekari aðgerða til að bæta efnahag landsins. Lasso lýsti aftur yfir neyðarástandi til að gera ekvadorska hernum auðveldara fyrir að bæla niður mótmælin. Vegna mótmælana lögðu þingmenn stjórnarandstöðunnar fram vantrauststillögu til að víkja Lasso úr embætti þann 29. júní en náðu ekki tilskildum fjölda atkvæða. Ríkisstjórn Lassos undirritaði samkomulag við fulltrúa frumbyggjaþjóða Ekvador til að binda enda á mótmælin þann 30. júní.
Podocarpus laetus

Podocarpus laetus er sígrænt tré sem vex á Nýja-Sjálandi.
Podocarpus sprucei

Podocarpus sprucei er sígrænt tré frá Ekvador og Perú.
Podocarpus rusbyi

Podocarpus rusbyi er sígrænt tré frá Bólivíu.
Rindur

Rindur er móðir Vála, sonar Óðins í norrænni goðafræði. Hún var ýmist sögð ásynja, jötunn eða mannleg konungsdóttir.
Podocarpus deflexus

Podocarpus deflexus er sígrænt tré frá Malasíu og Súmötru .
Podocarpus novae-caledoniae

Podocarpus novae-caledoniae er sígrænt tré frá Nýju-Kaledóníu.
Jón Ólafsson (ritstjóri)

Jón Ólafsson (20. mars 1850 – 11. júlí 1916) var íslenskur blaðamaður, ritstjóri og alþingismaður.

Jón fæddist á Kolfreyjustað í Fáskrúðsfirði. Hann hóf nám við Latínuskólann aðeins þrettán ára gamall en lauk ekki námi enda þegar á skólaárum sínum farinn að sinna blaðamennsku. Tvisvar hrökklaðist hann úr landi vegna skrifa sem ergðu stjórnvöld, en hann þótti hvassyrtur og óbanginn við að senda tóninn þangað sem honum fannst að ætti við. Í fyrra skiptið flúði hann til Noregs eftir að hafa birt "Íslendingabrag" í blaðinu "Baldri", en það var svæsin níðvísa um danska stjórn. Hann var kærður fyrir skrifin en að lokum sýknaður í yfirrétti. Síðar lenti honum saman við Hilmar Finsen landshöfðingja og fluttist þá um tíma til Ameríku.

Frá 1877 til 1881 ritstýrði hann blaðinu "Skuld" sem gefið var út á Eskifirði. Eftir það tók hann við ritstjórn Þjóðólfs í nokkur ár. Frá 1890 til 1897 bjó hann í Vesturheimi og ritstýrði þar ýmsum blöðum.

Hann var ekki síst þektur fyrir sinn kveðskap en hann orti til dæmis 21 árs gamall „Máninn hátt á himni skín".

Þingmennsku gegndi Jón með hléum frá 1880 til 1913, var hann í fyrstu einn af dyggustu stuðningsmönnum Benedikts Sveinssonar en lauk þingferlinum í Heimastjórnarflokknum.

Vesturheimur.

Jón skrifaði ritið Alaska þar sem hann setti fram draumkennda framtíðarsýn þar sem Íslendingar næðu að verða stórþjóð með því að stofna nýlendu í Alaskaríki sem Bandaríkin höfðu nýlega fest kaup á.
Podocarpus pseudobracteatus

Podocarpus pseudobracteatus er sígrænt tré frá Nýju-Gíneu.
Podocarpus rumphii

Podocarpus rumphii er sígrænt tré frá Filippseyjum og Tævan.
Andri Fannar Baldursson

Andri Fannar Baldursson (fæddur 10. janúar 2002) er íslenskur knattspyrnumaður sem spilar fyrir Bologna F.C. 1909 á Ítalíu og íslenska landsliðið.

Andri spilaði sinn fyrsta leik fyrir Bologna þegar hann kom inn á sem varamaður í febrúar 2020 gegn Udinese.
Callitris columellaris

Callitris columellaris er barrtré af einisætt ("Cupressaceae")

Það finnst einvörðungu í Ástralíu.
Callitris monticola

Callitris monticola er barrtré af einisætt ("Cupressaceae")

Það finnst einvörðungu í Ástralíu.
Tetraclinis

Tetraclinis er ættkvísl barrtrjáa í Cupressaceae "(Grátviðarætt)" með eina núlifandi tegund: Tetraclinis articulata. Hún er ættuð frá Miðjarðarhafssvæðinu.
Kosningar í Bandaríkjunum 1960

Kosningar í Bandaríkjunum fóru fram þann 8. nóvember árið 1960.
Laugavegur 21

Laugavegur 21 er friðað hús við Laugarveg í Reykjavík. Húsið var byggt árið 1884, Magnús Pálsson múrari lét byggja húsið en yfirsmiður við bygginguna var Ole Johan Haldorsen (Óli norski) og bjó Óli og fjölskylda hans í húsinu fram yfir 1970. Húsið var einlyft og byggt af bindingi sem var múrað í með múrsteini. Óli stækkaði og hækkaði húsið. Hann stundaði vagnasmíði. Hann lét gera brunn í kjallara hússins sem var notaður til að leskja í honum kalk. Þorlákur R. Haldorsson sonarsonur Óla opnaði listagallerí í húsinu árið 1964. Kaffi Hljómalind var í húsinu um tíma. Margs konar starfsemi hefur verið í húsinu.
Æða

Æða (fræðiheiti: "Choroid") eða æðaþekja er æðaríkur bandvefur fullur af litarefnum, sem liggur á milli hvítu ("sclera") og nethimnu ("retina") í auganu. Aðalhlutverk æðu er að sjá nethimnunni og skynfrumunum í henni fyrir næringu og súrefni. Í kringum 85% af blóðflæði augans fer í gegnum æðu. Æða er þykkust um 0,3 mm og þynnst  0,1 mm

Uppbygging.

Æða er mjög þunnur bandvefur og er mjög ríkur af litarefni sem gefur honum dökkan lit og virkar sem aukin hindrun fyrir því að ljósgeislar sleppur út úr auganu. Hún skiptist í nokkur lög. Efsta lagið er "sámþynna", þar tengist æðan og hvítan saman. Næst koma stórar æðar og "uppistöðuvefur" ("stroma") , síðan fleiri æðar, háræðar og næst nethimnunni liggur "Bruch´s himnan" ( eða "grunnþynna").

Sámþynna hefur eiginleika frá bæði hvítu og æðu. Hún er með kollagentrefjar frá hvítu og sortufrumur ("melanocyte") frá uppistöðuvef æðu. Þessi bandvefur er mjög laus í sér en það gefur stóru æðunum sem koma næst, pláss til þess að þenjast og dragast saman. Uppistöðuvefurinn samanstendur af sortufrumum, trefjakímfrumum, átfrumum, eitilfrumum og kollagentrefjum. Uppistöðuvefurinn er einnig ríkur af æðum. Næst kemur háræðanet sem getur flutt meira af blóði í gegnum sig í einu, heldur en aðrar háræðar í líkamanum. Bruch´s himnan liggur næst nethimnunni og er í eðli sínu bandvefur úr kollageni og trefjum og virkar sem varnarhimna fyrir nethimnuna.

Æða liggur frá Laufarönd, O"ra serrata," og alveg að sjóntauginni og liggur á milli Hvítu og Nethimnunar.

Hlutverk.

Aðalhlutverk Æðu er að sjá ytra lagi nethimnunar fyrir næringu og til þess að losa úrgang frá allri nethimnunni. Ekkert líffæri í líkamanum er með eins mikið blóðflæði pr. mm2. Einnig gleypa litarefnin í æðu í sig allt það ljós sem sleppur í gegnum nethimnuna. Æða er einnig notuð sem gangvegur fyrir þær æðar og taugar sem fara í gegnum augað að aftan og sinna sínu hlutverki fremst í auganu. Einnig sér æða um að kæla sjónhimnuna því mikil orka leysist úr læðingi við að ljós breytist í rafboð á nethimnunni.

Öldrun og sjúkdómar.

Sá sjúkdómur sem er líklegastur til að valda blindu á Vesturlöndum kallast hrörnun í augnbotnum, (enska: "age-related macular degeneration (AMD)") Með aldri missir æða hluta af eiginleikum sínum með að flytja næringu til nethimnunar og úrgangur byrjar að safnast upp. Burch´s himnan byrjar að losna frá nethimnunni og til þess að reyna að sjá henni ennþá fyrir næringu byrja nýjar æðar að myndast, en þær leka og vald því meiri skemmdum. Þetta afbrigði kallast "vot ellihrörnun" og er mun skæðara heldur en hitt afbrigðið sem er "þurr ellihrörnun". Lækningu má finna við þurri ellihrörnun, en votri er hægt að halda niðri með lyfjagjöf og laser-meðferðum.

Við nethimnulosun, (enska: "retinal detachment"), þá nær æða ekki að næra þann hluta nethimnunar sem er laus og þá deyja skynfrumurnar og vefurinn mjög fljótt.
Kosningar í Bandaríkjunum 1932

Kosningar í Bandaríkjunum fóru fram þann 8. nóvember árið 1932.
Actinostrobus arenarius

Actinostrobus arenarius er sígræn trjátegund frá Vestur-Ástralíu þar sem hún vex á sandsléttum.

Hún verður að 5 m há.
Sequoiadendron chaneyi

Sequoiadendron chaneyi er útdauð barrtrjártegund í grátviðarætt þekkt úr jarðlögum Míósentímabilsins í Nevada. Hún mun líklega hafa verið ái "Sequoiadendron giganteum".
Íslenska karlalandsliðið í körfuknattleik

Íslenska karlalandsliðið í körfunattleik er körfuboltalandslið Íslands sem spilar fyrir íslands hönd á alþjóða vettvangi. Það spilar heimaleiki sína í Laugardalshöll. Liðið hefur tvívegis komist á stórmót, á Evrópumeistaramótin 2015 og 2017.
Chihuahua (hundaafbrigði)

Chihuahua er minnsta hundategund í heimi. Þeir verða ekki nema um 23 cm á herðarkamb og vega aðeins um 1-3 kg.
Cupressus torulosa

Cupressus torulosa er barrtré í Cupressaceae (Grátviðarætt), frá norðurhluta Himalajafjalla.
Sanofi

Sanofi er franskt fjölþjóðlegt fyrirtæki þar sem meðal annars eru lyfjafræði (einkum lyfseðilsskyld lyf á sviði sykursýki, sjaldgæfir sjúkdómar, MS og krabbameinslyf og neysluheilsuvörur) og bóluefni.

Leiðandi franska fyrirtækið í rannsóknum og þróun, Sanofi fjárfesti 5.894 milljörðum evra á þessu svæði árið 2018 (17,1% af sölu).